[{"text_idx": "#000000", "text": "Ar grwydr yn yr awyr agored - cylchlythyr hamdden"}, {"text_idx": "#000001", "text": "Newyddion yr hydref ac ysbrydoliaeth i rai sy\u2019n ymweld a\u0302\u2019n coetiroedd a\u2019n Gwarchodfeydd Natur Cenedlaethol"}, {"text_idx": "#000002", "text": "Mwynhewch harddwch bywiog yr hydref ar un o\u2019n llwybrau cerdded"}, {"text_idx": "#000003", "text": "Rydym wedi dewis pum llwybr cerdded yn ein coetiroedd a\u2019n Gwarchodfeydd Natur Cenedlaethol lle gallwch fwynhau\u2019r lliwiau hydrefol eleni."}, {"text_idx": "#000004", "text": "Mae rhai o\u2019r llwybrau cerdded yn llwybrau byrrach a gwastad drwy\u2019r coetiroedd sy\u2019n ddelfrydol ar gyfer teuluoedd a\u0302 phlant ifanc a hefyd ceir dringfa serth i olygfan ym Mharc Cenedlaethol Bannau Brycheiniog. Mae pob llwybr cerdded wedi\u2019i arwyddo a\u2019i raddio er mwyn rhoi syniad o\u2019i anhawster, a cheir panel gwybodaeth ar ddechrau\u2019r daith."}, {"text_idx": "#000005", "text": "Ewch i\u2019n tudalen teithiau cerdded yr hydref i ddewis llwybr"}, {"text_idx": "#000008", "text": "Mae\u2019r wobr yn arwydd fod gan barc neu fan gwyrdd y safonau amgylcheddol gorau posibl, ei fod yn cael ei gadw mewn cyflwr ardderchog a fod yno gyfleusterau rhagorol i ymwelwyr."}, {"text_idx": "#000010", "text": "Mae\u2019r rhaglen Gwobr Baner Werdd yn cael ei chynnal gan yr elusen amgylcheddol Cadwch Gymru\u2019n Daclus, gyda chymorth gan Lywodraeth Cymru. Mae arbenigwyr ardaloedd gwyrdd annibynnol yn beirniadu\u2019r safleoedd yn o\u0302l wyth o feini prawf, gan gynnwys bioamrywiaeth, glendid, rheolaeth amgylcheddol ac ymgysylltiad cymunedol."}, {"text_idx": "#000015", "text": "Ym mis Medi aethom ati i osod system adnabod rhifau cerbydau yn awtomatig yn ein maes parcio yng Nghoed Moel Famau."}, {"text_idx": "#000016", "text": "Mae camera\u2019r system hon yn darllen rhif cofrestru eich cerbyd pan fyddwch yn cyrraedd. Rydych yn talu pan fyddwch yn gadael a bydd y gost yn dibynnu ar hyd y cyfnod parcio."}, {"text_idx": "#000017", "text": "Os ydych yn ymweld yn aml efallai yr hoffech chi brynu tocyn tymor sydd hefyd yn cynnwys rhai o\u2019r meysydd parcio eraill yn Ardal o Harddwch Naturiol Eithriadol Bryniau Clwyd a Dyffryn Dyfrdwy. Er mwyn prynu tocyn tymor ewch i\u2019r ganolfan ymwelwyr ym Mharc Gwledig Loggerheads (ar ffordd A494 ger maes parcio Coed Moel Famau) neu e-bostiwch loggerheads.countrypark@denbighshire.gov.uk"}, {"text_idx": "#000018", "text": "Er mwyn gweld prisau parcio ac i ddysgu mwy am ymweld a\u0302 Choed Moel Famau ewch i\u2019n gwefan"}, {"text_idx": "#000023", "text": "Cynlluniau ar gyfer llwybrau newydd ar gyfer sgwteri symudedd yng Nghoed y Brenin, ger Dolgellau"}, {"text_idx": "#000024", "text": "Mae dau o\u2019r llwybrau cerdded o Ganolfan Ymwelwyr Coed y Brenin yn addas ar gyfer ymwelwyr sy\u2019n defnyddio sgwteri symudedd oddi ar y ffordd. Mae\u2019r ddau lwybr ychydig yn llai na milltir o hyd a gall ymwelwyr logi sgwter symudedd Tramper o\u2019r ganolfan ymwelwyr."}, {"text_idx": "#000025", "text": "Nawr mae ti\u0302m y ganolfan ymwelwyr yn ystyried creu tri llwybr newydd hirach ar gyfer sgwteri symudedd. Byddai\u2019r llwybrau hyn yn caniata\u0301u i bobl fynd at ardal bicnic a phont brydferth dros Afon Gain, a byddent yn 31\u20442 milltir, 51\u20442 milltir a 61\u20442 milltir o hyd."}, {"text_idx": "#000026", "text": "Os oes gennych unrhyw adborth yngly\u0302n a\u0302 llwybrau sgwteri symudedd oddi ar y ffordd, yn arbennig hyd y llwybrau newydd arfaethedig, anfonwch e-bost i peter.thomas@cyfoethnaturiolcymru.gov.uk"}, {"text_idx": "#000027", "text": "Rhaid archebu sgwteri symudedd \u2018Tramper\u2019 ymlaen llaw drwy gysylltu a\u0302 Chanolfan Ymwelwyr Coed y Brenin ar coedybrenin@cyfoethnaturiolcymru.gov.uk neu 01341 424747"}, {"text_idx": "#000028", "text": "Er mwyn cael rhagor o wybodaeth am ymweld a\u0302 Choed y Brenin ewch i\u2019n gwefan"}, {"text_idx": "#000029", "text": "Darganfyddwch leoedd eraill lle ceir llwybrau a chyfleusterau hygyrch drwy fynd i\u2019n gwefan"}, {"text_idx": "#000031", "text": "Fel rhan o ddengmlwyddiant Llwybr Arfordir Cymru eleni, mae corff newydd o ddeg darn o waith o farddoniaeth a chelfyddyd wedi cael ei gomisiynu i ddathlu\u2019r llwybr ac arfordir Cymru."}, {"text_idx": "#000034", "text": "Tanysgrifiwch i e-gylchlythyr Llwybr Arfordir Cymru"}, {"text_idx": "#000035", "text": "Mwynhewch ddiwrnod allan i\u2019r teulu yr hanner tymor hwn beth bynnag fo\u2019r tywydd!"}, {"text_idx": "#000036", "text": "O sblasio mewn pyllau i hela am drychfilod, does dim byd tebyg i\u2019r teimlad o ryddid a geir wrth chwarae yn yr awyr agored \u2013 ac mae digon o hwyl i\u2019w gael yn awyr iach yr hanner tymor hwn yn y lleoedd yr ydym yn gofalu amdanynt."}, {"text_idx": "#000037", "text": "Mae llawer o\u2019n coetiroedd a\u2019n Gwarchodfeydd Natur Cenedlaethol yn hygyrch i\u2019r teulu oll, felly maen nhw\u2019n lleoedd ardderchog i fwynhau amser gyda\u2019ch gilydd a chanfod bywyd gwyllt syfrdanol Cymru."}, {"text_idx": "#000038", "text": "Mewn rhai o\u2019n safleoedd ceir cyfleusterau addas i deuluoedd e.e. ardaloedd chwarae, llwybrau beicio hawdd a llwybrau cerdded addas ar gyfer cadeiriau gwthio. A cheir caffis a thoiledau yn ein canolfannau ymwelwyr sy\u2019n ddefnyddiol pan fyddwch angen seibiant byr."}, {"text_idx": "#000039", "text": "Ewch i\u2019n gwefan i ddysgu mwy am ddiwrnodau gwych i\u2019r teulu"}, {"text_idx": "#000040", "text": "Rhagor o syniadau i fynd allan i\u2019r awyr agored yr hydref hwn"}, {"text_idx": "#000041", "text": "Rydym yn gobeithio y bydd y cipolwg hwn o\u2019r safleoedd yr ydym yn gofalu amdanynt ledled Cymru wedi eich ysbrydoli i fynd allan i\u2019r awyr agored yr hydref hwn."}, {"text_idx": "#000043", "text": "A beth am ichi ei anfon ymlaen i ffrindiau a theulu a fyddai\u2019n hoffi canfod mwy o Gymru?"}, {"text_idx": "#000044", "text": "Er mwyn cael gwybodaeth am ein coetiroedd a\u0302\u2019n Gwarchodfeydd Natur Cenedlaethol lle ceir cyfleusterau i ymwelwyr, ewch i\u2019n gwefan"}]